Dagur Fannar setti 21 einstaklingsmet og átti hlut í átta boðhlaupsmetum á árinu . sunnlenska.is / Guðmundur Karl Líkt og undanfarin ár voru metaskrár Héraðssambandsins Skarphéðins í frjálsíþróttum uppfærðar í öllum flokkum frá 11 ára aldri , bæði innan - og utanhúss . Einnig var afrekaskrá fyrir fatlaðra uppfærð . Samkvæmt þeim upplýsingum sem fyrir liggja voru samtals 145 HSK met sett á síðasta ári . Fatlaðir settu fimm met , keppendur 11 – 22 ára settu 79 met , keppendur í karla - og kvennaflokkum settu fjögur met og keppendur í öldungaflokkum settu 57 met . Nokkur þessara meta eru einnig landsmet í viðkomandi flokki . Dagur Fannar Einarsson Selfossi , keppandi í 16 - 17 ára flokki , setti flest HSK met á árinu . Hann setti 21 einstaklings HSK met og setti auk þess átta boðhlaupsmet með félögum sinnum , eða samtals 29 met . flokki . Sindri Freyr Seim Sigurðsson úr Umf. Heklu , sem einnig keppir í 16 - 17 ára flokki , kom næstur með samtals 13 met . Álfrún Diljá Kristínardóttir keppandi Selfoss í 13 ára flokki var svo með 11 HSK met . Hún setti flest landsmet HSK keppenda á árinu , eða fimm talsins . Ólafur Guðmundsson Selfossi setti flest HSK met í öldungaflokkum , en hann setti 16 met á árinu í flokki 50 – 54 ára . Næstir kom frændurnir úr Þjótanda , þeir Sigmundur Stefánsson og Jón M. Ívarsson , en þeir settu báðir átta HSK met í flokki 70 – 74 ára . Ólafía Ósk Svanbergsdóttir Suðra var sú eina sem setti HSK met í flokkum fatlaðra á árinu , en hún setti fimm HSK met í flokki F 35 - 38 . HSK metaskrár , þar sem einnig má sjá yfirlit allra HSK meta sem sett voru á síðasta ári , má nálgast á vef HSK . Álfrún Diljá setti flest landsmet HSK keppenda á árinu , eða fimm talsins . sunnlenska.is / Guðmundur Karl